'નકલી' અંતિમસંસ્કારની વિધિ કરવાને કારણે જીવન વિશે એક નવી દૃષ્ટિ મળે છે, મૃત્યુની અનિવાર્યતાનો વધારે સારી રીતે સ્વીકાર થઈ શકે છે અને અસાધ્ય બીમારીથી પીડાતી વ્યક્તિ પોતાના સ્વજનોને જીવતેજીવત અલવિદા કહી શકે છે.

અને હા, તમારા માટે શોકસંદેશા આપવામાં આવે તેમાં કદાચ તમારા ગુણગાન પણ થાય. અંતિમ સંસ્કારની આવી રીતે ઉજવણી કરનારા જણાવી રહ્યા છે કે બ્રિટનમાં આવી રીતે પ્રચલિત બની રહી છે. 

જીવંત અંતિમસંસ્કાર (વ્યક્તિ જીવતી હોય ત્યારે જ તેમની અંતિમવિધિ) કરી દેવાની રીત દક્ષિણ કોરિયા અને જાપાનમાં (જ્યાં તેને સેઇઝેન્સો કહેવામાં આવે છે) બહુ પ્રચલિત બની છે. 

શું આવી રીતે મોતની ઉજવણી કરવા પાછળનો ઉદ્દેશ મોત અંગેની આપણી માન્યતાઓને દૂર કરવાનો છે?

જો એમ હોય તો કદાચ તેના કારણે આપણા માનસિક સ્વાસ્થ્યને ફાયદો થઈ શકે છે. 

2009માં થયેલા એક અભ્યાસમાં જણાવ્યા અનુસાર રોજ પાંચ મિનિટ અથવા અઠવાડિયે એકવાર પાંચ મિનિટ મૃત્યુ વિશે વિચાર કરવાથી હતાશાજનક વિચારો દૂર થાય છે. 

જીવંત અંતિમસંસ્કાર કરવા પાછળનો વિચાર શોક પાળવા વિશેની સંસ્કૃત્તિને વધારે મોટો ઝટકો આપવાનો છે. ધાર્મિક રીતે અંતિમવિધિઓ કરવાના બદલે ઘણા લોકો કુદરતને હાનિ ... બીજા 4000 અક્ષરો માટે લેખ ચાલુ રાખો:
ના થાય તે રીતે અંતિમસંસ્કાર એટલે કે ઇકો ફ્યુનરલ તરફ પણ વળવા લાગ્યા છે.

કેટલાક ફ્યુનરલ પાર્લર હવે બાયોડિગ્રેડેબલ કોફિન પણ આપવા લાગ્યા છે. આ વર્ષની શરૂઆતમાં હોલિવૂડના સ્ટાર લ્યૂક પેરીની દફનવિધિ 'મશરૂમ સ્યૂટ' પહેરાવીને કરવામાં આવી હતી. 

ઓર્ગેનિક કોટન અને મશરૂમથી આ વસ્ત્રો બનાવાયા હતા, જે શરીરના ઝેરી પદાર્થોને જમીનમાં પ્રસરતા રોકે છે તેવો દાવો કરાયો હતો.

તમે "ફ્યૂનરલ રેકર"ને ભાડે પણ રાખી શકો છો. એક એવી વ્યક્તિ જે દફનવિધિ વખતે મરનારનો સંદેશ લઈને હાજર થાય અને (નક્કી કર્યા મુજબ સૌને ભાગો અહીંથી એવું કહે અથવા કશોક રમૂજી કે પ્રેમાળ સંદેશ પણ આપે).

અવસાન પછી ગમગીન વાતાવરણ હોય અને અંતિમક્રિયા વખતે સૌ ભારેખમ થઈ ગયા હોય તેનાથી કંઈક જૂદું કરવા માટે આવું કરવામાં આવતું હોય છે.

વિક્ટોરિયા યુગમાં એક વર્ષ શોક પાળવો, સગાઓએ લાંબો સમય કાળા વસ્ત્રો પહેરવા, ખાસ કરીને વિધવાએ બે વર્ષ સુધી શોકના વસ્ત્રો પહેરવા વગેરે ગંભીર રિવાજો શરૂ થયા હતા. 

યોર્કના સેન્ટ લિયોનાર્ડ હોસ્પીસના સ્પિરિચ્યુઅલ કેરના વડા ડેવિડ વિલિયમસન આ વર્ષથી દર્દીઓ માટે જીવંત અંતિમસંસ્કાર દાખલ કરવાનું આયોજન કરી રહ્યા છે. "મેં ચર્ચ ઑફ ઇંગ્લેન્ડમાં દિક્ષા લીધેલી છે અને હું 30 વર્ષોથી દફનવિધિઓ કરાવું છું," એમ તેઓ કહે છે.

"મને ઘણીવાર નવાઈ લાગતી કે અવસાન પછી મિત્રો અને સગાઓ મરનારના બહુ જ ગુણગાન ગાતા હતા. હું તમને પૂછતો કે શું તેઓ જીવતા હતા ત્યારે તમે આ વાત તેમને કહી હતી?"

"મોટા ભાગે નકારમાં જ જવાબ મળતો હતો. તેથી હું સતત વિચાર્યા કરતો હતો કે શું આપણે જીવિત વ્યક્તિ વિશે જે કંઈ વિચારતા હોઈએ તેને વધારે સારી રીતે વ્યક્ત કરવાનો કોઈ માર્ગ હોઈ શકે કે કેમ?"

બ્રિટનમાં લાગણીઓને કાબૂમાં રાખવાનું ચલણ છે. તેના કારણે બ્રિટન જેવી સંસ્કૃતિઓમાં માત્ર અંતિમવિધિ વખતે જ 'વ્યક્તિઓ સંકોચ વિના મોકળા મને પોતાની લાગણીઓ વ્યક્ત કરતા હોય છે', એવું તેમણે જોયું હતું. 

28 વર્ષની જ્યોર્જિયા માર્ટીન હવે સ્વેચ્છાએ આ પ્રકારના જીવંત અંતિમસંસ્કારનું આયોજન કરી આપે છે. 

તેમના દાદાની દફનવિધિ વખતે સર્જાયેલા લાગણીભીના માહોલને કારણે તેમને આવો વિચાર આવ્યો હતો. 

તેઓ કહે છે "તેમના બધા મિત્રો આવ્યા હતા અને તેઓ સૌ કોઈ શોકમાં હતા. મને થયું કે તેમણે પોતાના મિત્રોને આ રીતે એકઠા થતા જોયા હોત તો ખૂબ ખુશ થયા હતા. દાદા જીવતા હતા ત્યારે શા માટે આવું કોઈ આયોજન અમે ના કર્યું?"

તે પછીના એક વર્ષમાં જ્યોર્જિયાએ આવા છ...